CELEX: 32014R0766
Language: sk
Date: 2014-07-11 00:00:00
Title: Vykonávacie nariadenie Komisie (EÚ) č. 766/2014 z 11. júla 2014 o zatriedení určitého tovaru do kombinovanej nomenklatúry

16.7.2014   
            
            
               SK
            
            
               Úradný vestník Európskej únie
            
            
               L 209/9
            
         VYKONÁVACIE NARIADENIE KOMISIE (EÚ) č. 766/2014
   z 11. júla 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselné znaky KN uvedené v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselné znaky KN uvedené v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. júla 2014
      
         
            Za Komisiu
         
         
            v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Výrobok predkladaný v kvapalnej forme a upravený na predaj v malom vo fľašiach s objemom 200 ml, 500 ml alebo 1 000 ml.
                              Výrobok pozostáva:
                              
                                          —
                                       
                                       
                                          z chloridu sodného (0,9 %),
                                       
                                    
                                          —
                                       
                                       
                                          zo sterilnej vody.
                                       
                                    Každá fľaša je vybavená ergonomicky tvarovanou očnou miskou, uzáverom proti prachu a je určená na jednorazové použitie.
                              Podľa etikety je výrobok určený na výplach očí v prípade núdze s cieľom odstrániť cudzie telesá a chemikálie.
                           
                        
               
                  3307 90 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 k VI. triede, poznámkou 3 k 33. kapitole a znením číselných znakov KN 3307 a 3307 90 00.
                  Keďže výrobok je upravený v baleniach na predaj v malom, vhodný na použitie ako kozmetický alebo toaletný prípravok, považuje sa za kozmetický alebo toaletný prípravok. Jeho zatriedenie do 25. kapitoly alebo 30. kapitoly je preto vylúčené [pozri poznámku 2d) k 25. kapitole a poznámku 1e) k 30. kapitole].
                  Výrobok sa preto má zatriediť do položky 3307 ako ostatné kozmetické alebo toaletné prípravky, inde nešpecifikované ani nezahrnuté.
               
            
                  
                              2.
                           
                           
                              Výrobok predkladaný v kvapalnej forme a upravený na predaj v malom vo fľašiach s objemom 200 ml alebo 1 000 ml.
                              Výrobok pozostáva:
                              
                                          —
                                       
                                       
                                          z fosforečnanu disodného (1 – 5 %),
                                       
                                    
                                          —
                                       
                                       
                                          z fosforečnanu draselného (1 %),
                                       
                                    
                                          —
                                       
                                       
                                          zo sterilnej vody.
                                       
                                    Každá fľaša je vybavená ergonomicky tvarovanou očnou miskou, uzáverom proti prachu a je určená na jednorazové použitie.
                              Podľa etikety je výrobok určený na výplach očí v prípade núdze s cieľom neutralizovať kyseliny a zásady z očí.
                           
                        
               
                  3307 90 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 k VI. triede, poznámkou 3 k 33. kapitole a znením číselných znakov KN 3307 a 3307 90 00.
                  Keďže výrobok nie je samostatne chemicky definovaná zlúčenina, jeho zatriedenie do položky 2835 ako fosforečnany je vylúčené (pozri poznámku 1 k 28. kapitole).
                  Keďže výrobok je upravený v baleniach na predaj v malom, vhodný na použitie ako kozmetický alebo toaletný prípravok, považuje sa za kozmetický alebo toaletný prípravok. Jeho zatriedenie do 30. kapitoly je preto vylúčené (pozri poznámku 1e) k 30. kapitole).
                  Výrobok sa preto má zatriediť do položky 3307 ako ostatné kozmetické alebo toaletné prípravky, inde nešpecifikované ani nezahrnuté.